
	Številka: 35022-1/2025-2560-18

	Ljubljana, 24. 8. 2026

	

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Soglasje k pobudi Mestne občine Celje za načrtovanje v območju državnega prostorskega načrta za prenosni plinovod M 2/1 na odseku med Rogaško Slatino in Trojanami – predlog za obravnavo

	1. Predlog sklepov vlade:

	Na podlagi tretjega odstavka 89. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26) je Vlada Republike Slovenije na ……… seji dne …….…. sprejela naslednji 

S K L E P:

1. Vlada Republike Slovenije je izdala Mestni občini Celje soglasje za pripravo občinskega prostorskega načrta v območju državnega prostorskega načrta, sprejetega z Uredbo o državnem prostorskem načrtu za prenosni plinovod M 2/1 na odseku med Rogaško Slatino in Trojanami (Uradni list RS, št. 41/10 in 3/17), na zemljiščih oziroma delih zemljišč s parc. št. 205, 206, 207, 208, 209/1, 257/4, 258/3, 259/9, 259/11, 260/1, 261/2, 263/5, 2109/3, 2149/2 in 2556, vsa k. o. Medlog (1076).

2. Mestna občina Celje po sprejemu občinskega prostorskega načrta, s katerim bo načrtovala v območju državnega prostorskega načrta iz prejšnje točke, pošlje izvod tega akta Vladi Republike Slovenije.

3. Ta sklep se objavi v prostorskem informacijskem sistemu.
                    
                    mag. Janja Garvas
GENERALNA SEKRETARKA


Prejmejo: 
1. Mestna občina Celje  (prostor@celje.si), Trg celjskih knezov 9, 3000 Celje;
2. Ministrstvo za okolje in prostor (gp.mope@gov.si): Direktorat za prostor, graditev in stanovanja;
3. Ministrstvo za infrastrukturo in energetiko (gp.mzie@gov.si): Direktorat za energetiko;
4. Plinovodi d.o.o. (info@plinovodi.si).

V vednost: 
1. Ministrstvo za finance (gp.mf@gov.si);
2. Služba Vlade Republike Slovenije za zakonodajo (gp.svz@gov.si);
3. Urad Vlade Republike Slovenije za komuniciranje (gp.ukom@gov.si).

	2. Osebe, odgovorne za strokovno pripravo in usklajenost gradiva:

	· mag. Polona RIFELJ, ministrica za okolje in prostor, 
· Peter LOVŠIN, državni sekretar,
· mag. Aša ROGELJ, vršilka dolžnosti generalne direktorice Direktorata za prostor, graditev in stanovanja,
· Boštjan JEREBIC, vodja Sektorja za prostorske akte,
· mag. Renata GORJUP, sekretarka.

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Zakon o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26) v 89. členu določa, da lahko občina pripravi občinski prostorski izvedbeni akt, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. Občina pošlje vladi pobudo za tako načrtovanje, ki jo predhodno uskladi z investitorjem ali upravljavcem, če so prostorske ureditve že zgrajene in predane v uporabo. Vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in s sklepom izda soglasje za pripravo občinskega prostorskega izvedbenega akta ali pobudo občine zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta, ali druge usmeritve. 

Mestna občina Celje v sklopu izdelave Občinskega prostorskega načrta za Mestno občino Celje na območju med avtocesto A1 Šentilj–Koper in naseljem Lopata načrtuje umestitev varovanega parkirišča za tovornjake s spremljajočimi objekti, parkirne površine za osebna vozila in športne površine ter zelene površine med načrtovanim parkiriščem in naseljem. Z načrtovanjem posega občina v delu tudi v območje veljavnega DPN za prenosni plinovod M 2/1 na odseku Rogaška Slatina – Trojane (Uradni list RS, št. 41/10 in 3/17), za kar mora pridobiti soglasje vlade v skladu z 89. členom ZUreP-3.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
/



	7.b Predstavitev ocene finančnih posledic pod 40.000 EUR:
Gradivo nima finančnih posledic.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.
	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	Razlogi za neobjavo: 
· Predlog sklepa predhodno ni bil objavljen na spletni strani predlagatelja, tako tudi niso bile podane oz. prejete pripombe ali predlogi civilne družbe. 
S sprejemom tega sklepa Vlada RS  občini dovoli načrtovanje v območju državnega prostorskega izvedbenega akta.

	
mag. Polona  RIFELJ
MINISTRICA






Priloge:
· JEDRO GRADIVA 1: Obrazložitev. 

JEDRO GRADIVA 1:


O B R A Z L O Ž I T E V

SKLEPA VLADE REPUBLIKE SLOVENIJE


I.	UVOD


Pravna podlaga za izdajo soglasja k pobudi Mestne občine Celje za načrtovanje  v območju državnega prostorskega načrta

Zakon o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26; v nadaljnjem besedilu: ZUreP-3) v 89. členu določa, da lahko občina pripravi občinski prostorski izvedbeni akt (med te sodi tudi sklep o lokacijski preveritvi) v območju državnega prostorskega izvedbenega akta, če s tem nista onemogočeni izvedba in uporaba prostorskih ureditev, načrtovanih v državnih prostorskih izvedbenih aktih, in če s tem soglaša vlada. O soglasju za tovrstno načrtovanje oziroma zavrnitvi soglasja odloča vlada na vsakokratno pobudo posamezne občine, ki po predhodni uskladitvi z investitorjem izvedbe načrtovane prostorske ureditve ali upravljavcem izvedene ureditve utemelji pripravo občinskega prostorskega izvedbenega akta v pobudi vladi. Soglasje vlade ne šteje za mnenje nosilca urejanja prostora k osnutku oziroma predlogu občinskega prostorskega izvedbenega akta niti za mnenje za sprejetje takega akta.

Veljavnost državnih prostorskih aktov, ki so bili sprejeti na podlagi pretekle zakonodaje, določa ZUreP-3 v 293. členu. 

Tretji odstavek 89. člena ZUreP-3 določa, da vlada preveri skladnost občinske pobude s prostorskimi ureditvami, ki so predmet državnega prostorskega izvedbenega akta, in v 90 dneh s sklepom izda soglasje za pripravo občinskega prostorskega izvedbenega akta ali soglasje k pobudi občine zavrne. S soglasjem lahko vlada določi tudi pogoje, ki jih mora občina upoštevati ali izvesti pred začetkom priprave takega akta, ali druge usmeritve. 


II.	VSEBINSKA OBRAZLOŽITEV POGLAVITNIH REŠITEV POBUDE OBČINE
	

1.	Postopek

Mestna občina Celje (v nadaljnjem besedilu: občina) je z dopisom št. 3505-13/2011-1062 z dne 14. 1. 2025 na Vlado RS posredovala pobudo za izdajo soglasja za načrtovanje prostorskih ureditev lokalnega pomena v območju v območju državnega prostorskega načrta za prenosni plinovod M 2/1 na odseku med Rogaško Slatino in Trojanami (Uradni list RS, št. 41/10 in 3/17).

Ministrstvo za naravne vire in prostor (v nadaljnjem besedilu: ministrstvo) je prejelo pobudo občine v nadaljnje reševanje s strani Generalnega sekretariata Vlade RS dne 16. 1. 2025 (št. dokumenta 35000-1/2025/2 z dne 16. 1. 2025). Gradivo pobude občine je bilo nazadnje dopolnjeno dne 20. 3. 2026.


2.	Ugotovitve

Občina je v postopku priprave občinskega prostorskega načrta (v nadaljnjem besedilu: OPN), s katerim želi načrtovati poslovne površine v naselju Lopata v neposredni bližini avtoceste.

Z načrtovanimi ureditvami posega občina v delu v območje veljavnega državnega prostorskega izvedbenega akta, ki se ureja na podlagi Uredbe o državnem prostorskem načrtu za prenosni plinovod M 2/1 na odseku med Rogaško Slatino in Trojanami (Uradni list RS, št. 41/10 in 3/17).

Območje načrtovanja občine v delu državnega prostorskega načrta (v nadaljnjem besedilu: DPN) obsega  okoli 1,7 ha.

2.1. Utemeljitev potrebe po poseganju v območje državnega prostorskega izvedbenega akta in opis načrtovanih prostorskih ureditev iz pristojnosti občine

Občina v sklopu izdelave OPN na območju med avtocesto A1 Šentilj–Koper in naseljem Lopata načrtuje umestitev varovanega parkirišča za tovornjake s spremljajočimi objekti, parkirne površine za osebna  vozila, površine za šport in zelene površine med načrtovanim parkiriščem in naseljem.

Del območja načrtovanja občine se že ureja z Odlokom o OLN Medlog zahod – servisne dejavnosti Pišek (Uradni list RS, št. 56/08), del območja, ki je predmet OPN v pripravi, pa posega na območje DPN.

Občina je na območju načrtovanega posega leta 2008 sprejela Odlok o občinskem lokacijskem načrtu Medlog zahod - servisne dejavnosti Pišek (Uradni list RS, št. 56/08). Skladno z odlokom je bil na delu zemljišča zgrajen poslovni objekt (skladiščne in hladilniške zmogljivosti z nakladalnimi rampami, pisarne) in urejene prometne površine. 

Za ostali del območja je bila izdelana pobuda za DPN, ki pa ni bila sprejeta, zato bo ta del sedaj urejal OPN. V sklopu izdelave Pobude za DPN so bile izdelane strokovne podlage, med drugim tudi Strokovna podlaga »Mali logistični center z varovanimi parkirišči« (izdelal IBE Ljubljana, št. proj.: P4M21F-D935/001, oktober 2016).

Občina načrtovane ureditve utemeljuje s tem, da so izhodišče za predlagane prostorske ureditve potrebe voznikov po varovanih parkiriščih in spremljajočih oskrbnih objektih ter pomanjkanje obstoječe ponudbe teh na celotnem avtocestnem križu v Sloveniji, vključno z avtocestnim odsekom Celje–Arja vas na štajerskem kraku avtoceste A1.

2.2. Predhodna usklajenost načrtovanja občine z upravljavcem prostorskih ureditev državnega pomena

Občina je pobudo za načrtovanje v območju DPN v skladu z drugim odstavkom 89. člena ZUreP-3 predhodno uskladila z upravljavcem prenosnega plinovoda, podjetjem Plinovodi d.o.o. (dopis št. S26-327/P-TK/RKP z dne 2. 7. 2026).


3.	Obrazložitev sklepa

Ministrstvo za okolje in prostor je preverilo skladnost občinske pobude s prostorskimi ureditvami, ki so predmet državnega prostorskega načrta. Preverilo je zemljišča, ki jih je občina navedla v pobudi, z vidika potreb po poseganju nanje, po predhodni vsebinski uskladitvi občinske pobude z upravljavcem plinovoda.

Vlada RS v skladu s tretjim odstavkom 89. člena ZUreP-3 ugotavlja, da so predlagane prostorske ureditve lokalnega pomena v skladu s prostorskimi ureditvami, ki so predmet državnega prostorskega načrta, in s tem izpolnjeni pogoji za izdajo soglasja k pobudi Mestne občine Celje.

Stran 3 od 4

image1.jpeg
REPUBLIKA SLOVENIJA
MINISTRSTVO ZA OKOLJE IN PROSTOR




